Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 1017/13/7713	Vranov nad Topľou, 21.5.2014
EEČ : 2-61-66-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Vranov nad Topľou
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
	Podľa § 220 odsek 1 Trestného poriadku   s ch v a ľ u j e m      z m i e r  medzi obvineným XXXXX, nar. XXXXX vo Vranove nad Topľou , bytom XXXXX,Vranov nad Topľou, študentom Gymnázia vo Vranove nad Topľou 
a
poškodeným XXXXX, nar. XXXXX vo Vranove nad Topľou, bytom XXXXX, Vranov nad Topľou, živnostníkom,

     Obvinený sa ospravedlnil poškodenému a dňa 07.02.2014 s poškodeným uzavrel dohodu o úhrade škody v sume 2.071,-Eur. 

     Dňa 25.03.2014 obvinený zložil na účet okresnej prokuratúry vo Vranove nad Topľou  7000063310/8180 peňažnú sumu na všeobecne prospešné účely vo výške 100,-Eur, určenú podľa dohody na peňažnú pomoc poškodeným trestnými činmi.

     

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Vranov nad Topľou pod spisovou značkou ORP-678/13.
dňa 28.04.2014 vyhlásil, že spáchal skutok spočívajúci v tom, že dňa 14.09.2013 v čase okolo 02.00 hod. vo dvore nočného Clubu EKG na ulici B. Nemcovej vo Vranove nad Topľou pri tribúne tam susediaceho futbalového štadióna  po predchádzajúcom konflikte napadol XXXXX tým spôsobom, že ho udrel jedenkrát päsťou ľavej ruky do tváre čím mu spôsobil zranenia a to zlomeninu kĺbového výbežku sánky vpravo s posunutím úlomkov, pomliaždenie mäkkých tkanív tváre v oblasti pod pravým uchom s dobou práceneschopnosti od 14.09.2013 do 19.10.2013

Odôvodnenie: 
	Uznesením povereného príslušníka Obvodného oddelenia PZ Vranov nad Topľou pod spisovou značkou ORP-678/VT-VT-2013 zo dňa 08.11.2013 bolo začaté trestné stíhanie  a dňa 07.01.2014 bolo vznesené obvinenie XXXXX pre prečin ublíženia na zdraví podľa § 156 ods. 1 Trestného zákona na tom skutkovom základe ako je to uvedené vo výrokovej časti tohto uznesenia.

	Preskúmaním príslušného spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje  hranicu stanovenú v ustanovení § 220 ods. 1 Trestného poriadku. 

      Obvinený s poškodeným prejavili záujem o uzavretie dohody o zmieri dňa 28.04.2014 sa obvinený ospravedlnil poškodenému uzavrel dňa 07.02.2014 s poškodeným dohodu o úhrade škody v sume 2.071,-Eur. 

     Obvinený vyhlásil, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito. 
  
       Dňa 25.03.2014 obvinený zložil na účet okresnej prokuratúry vo Vranove nad Topľou peňažnú sumu na všeobecne prospešné účely vo výške 100,-Eur, určenú podľa dohody na peňažnú pomoc poškodeným trestnými činmi. Táto suma je primeraná závažnosti spáchaného trestného činu i majetkovým pomerom páchateľa.
  Obvinený a poškodený vyslovili súhlas s takýmto vybavením veci.

      Obvinený XXXXX  nemá záznam v registri trestov, nebol ani priestupkovo prejednávaný. Je žiakom Gymnázia vo Vranove nad Topľou odkiaľ má kladné hodnotenie.   

    Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislava Nemčíková
prokurátorka